สวัสดีค่ะ เมื่อเช้าตอนแปรงฟันสังเกตุเห็นลิ้นตัวเองเป็นด่างดวงๆ ไม่ทราบว่าเป้นอะไรคะอันตรายไหม รักษายังไงคะ ตามรูปที่แนบเลยค่ะ 
สวัสดีค่ะ ลักษณะของลิ้นตามรูปที่ส่งให้ดู ซึ่งมีตำแหน่งที่ปุ่มลิ้นแบนราบลง น่าจะเป็นลักษณะที่เรียกว่า "ลิ้นลายแผนที่" (geographic tongue) ซึ่งคืออาการที่ลิ้นมีส่วนที่ขรุขระและส่วนที่เรียบสลับกันไปมา หากเป็นหลายที่ ก็จะดูคล้ายกับแผนที่ได้ โดยเกิดจากการที่ปุ่มบนลิ้นฝ่อแบนราบลงในบางตำแหน่ง ทำให้เห็นเป็นพื้นเรียบเป็นปื้นที่มีขอบหยักไปมา หรือมีรอยแตกบนลิ้น ซึ่งเกิดจากการปุ่มลิ้นหายไป ทั้งนี้ ขนาดอาจใหญ่ขึ้นและเล็กลงสลับไปมาได้ และอาจมีอาการเจ็บแสบได้ หากสัมผัสกับอาหารที่มีรสเผ็ด เปรี้ยว อาหารร้อน หรือยาสีฟันแบบแสบร้อนภาวะนี้ไม่อันตราย จะหายไปได้เองภายใน 2 สัปดาห์ บางรายอาจต้องใช้เวลาหลายเดือนจนถึงเป็นปี สาเหตุยังไม่ทราบแน่ชัด ปัจจัยเสี่ยงในการเกิด ได้แก่ ความเครียด ภูมิแพ้ โรคสะเก็ดเงิน ขาดวิตามินและเกลือแร่บางชนิด การเปลี่ยนแปลงของฮอร์โมน การทานอาหารบางชนิด เช่น ชีส เป็นต้นดังนั้น หากไม่ได้มีอาการเจ็บ หรือปวด ยังรับรสได้ตามปกติ ก็น่าจะเป็นลิ้นลายแผนที่ ก็สังเกตอาการไปก่อนได้ ไม่มียารักษาที่จำเพาะ ในระหว่างนี้ ก็ควรลดการทานอาหารรสเผ็ด รสเปรี้ยวจัด ไม่ใช้ยาสีฟันและน้ำยาบ้วนปากที่แสบปาก งดการสูบบุหรี่ ทานอาหารให้ครบ 5 หมู่ เพื่อป้องกันการขาดวิตามินและเกลือแร่ และรักษาความสะอาดในช่องปาก เป็นต้น แต่หากอาการเป็นมากขึ้น มีอาการเจ็บ ปวดร่วม แนะนำควรไปพบแพทย์เพื่อรักษาค่ะ